## Dodatak II. Temeljnom kolektivnom ugovoru za službenike i namještenike u javnim službama

### NN 182/2003 (17.11.2003.), Dodatak II. Temeljnom kolektivnom ugovoru za službenike i namještenike u javnim službama

# KOLEKTIVNI UGOVORI

2682

Na
temelju odredbe članka 3. stavak 1. Zakona o plaćama u javnim službama
(»Narodne novine« broj 27/01.), članka 2. i 10. Protokola o kolektivnim
pregovorima od 30. rujna 2003. godine, i u skladu s odredbama Temeljnoga
kolektivnog ugovora za služ­be­nike i namještenike u javnim službama, članci
37., 50., 59., 63., 65. i 68. (»Narodne novine« broj 3/03.), Vlada Republike
Hrvat­ske, zastupana po dr. sc. Goranu Graniću, potpredsjedniku Vlade Republike
Hrvatske i sindikati potpisnici, dana 17. listopada 2003. godine sklopili su

## DODATAK II.

### TEMELJNOM KOLEKTIVNOM UGOVORU ZA SLUŽBENIKE I NAMJEŠTENIKE U JAVNIM SLUŽBAMA

Članak
1.

Vlada
Republike Hrvatske i sindikati potpisnici suglasni su da ukupno trajanje
godišnjeg odmora u 2004. godini ne može iznositi više od 30 radnih dana.

Članak
2.

Vlada
Republike Hrvatske i sindikati potpisnici suglasni su da osnovica za izračun
plaće za zaposlene u javnim službama poraste u postotku koji je za jedan
indeksni poen manji od rasta bruto domaćeg proizvoda u 2003. godini.

1.
Vlada Republike Hrvatske i sindikati potpisnici suglasni su da osnovica za
plaću u 2004. godini iznosi 4.414,42 kune, osim u slučaju korekcije osnovice
prema stavku 4. i 5. ovoga članka.

2.
Uočavajući promjene u odnosima plaća između javnih službi i plaća u
gospodarstvu, sindikati potpisnici i Vlada Repub­like Hrvatske obvezuju se
raspraviti uočene promjene plaća u jav­nim službama, zajedničke metodologije
praćenja plaća, te zapo­četi pregovore o usklađenju osnovice za plaće u javnim služ­bama
s kretanjem plaća u drugim sektorima, sukladno odredbama članka 86. Temeljnoga
kolektivnog ugovora za javne službenike i namještenike.

3.
Moguća korekcija osnovice za plaće primjenjivat će se od 1. srpnja 2004. godine
prema ugovorenoj dinamici usklađivanja.

4.
Strane ugovora obvezuju se u siječnju 2004. godine zapo­četi pregovore o
usklađivanju iz stavka 2. ovoga članka koji moraju završiti u primjerenom
vremenu s obzirom na usvajanje Državnog proračuna za 2004. godinu, a

•
uključit će načelna metodološka pitanja, kao što su izbor kategorija za
usporedbe, ciljevi politike plaća, vremensko razdoblje za usporedbu prošlih
odnosa, kretanje plaća u vezi s kretanjem bruto domaćeg proizvoda i stope
nezaposlenosti, i slično, te će

•
formirati zajedničko stalno Povjerenstvo za praćenje kretanja plaća i njihovo
usklađivanje u javnim službama.«

Članak
3.

Vlada
Republike Hrvatske i sindikati potpisnici suglasni su da se službeniku i
namješteniku isplati godišnja nagrada za godiš­nji odmor (regres) u 2004. godini,
u iznosu od 1.000,00 kuna.

Članak
4.

Vlada
Republike Hrvatske i sindikati potpisnici suglasni su da visina dnevnice iznosi
170,00 kuna od 1. siječnja 2004. godine.

Članak
5.

Vlada
Republike Hrvatske i sindikati potpisnici suglasni su da naknada za odvojeni
život iznosi 1.000,00 kuna od 1. siječnja 2004. godine.

Članak
6.

Vlada
Republike Hrvatske i sindikati potpisnici suglasni su da osnovica za isplatu
jubilarnih nagrada u 2004. godini iznosi
1.800,00 kuna.

Članak
7.

Vlada
Republike Hrvatske i sindikati potpisnici suglasni su da se svakom djetetu
službenika i namještenika do 15 godina starosti, u prigodi Dana sv. Nikole u
2003. godini, isplati dar za djecu u iznosu od 400,00 kuna.

Članak
8.

Vlada
Republike Hrvatske i sindikati potpisnici suglasni su da se službeniku i
namješteniku isplati godišnja nagrada za božićne blagdane (božićnica) u 2003.
godini, u iznosu od 1.000,00 kuna.

Članak
9.

Vlada
Republike Hrvatske i sindikati potpisnici suglasni su da se iznosi, utvrđeni u
člancima 7. i 8. ovog Dodatka II. Temeljnom kolektivnom ugovoru za službenike i
namještenike u javnim službama, isplati do kraja prosinca 2003. godine.

Članak
10.

Za
djelatnost zdravstva (ustanove kojima se sredstva za plaće osiguravaju iz
sredstava Hrvatskog zavoda za zdravstveno osiguranje, a u skladu s člankom 2.
Zakona o plaćama u javnim službama: »Narodne novine« broj 27/01.), sredstva za
isplatu iznosa utvrđenih u članku 3., 7. i 8. ovoga Dodatka II. Temeljnom
kolektivnom ugovoru za službenike i namještenike u javnim službama osigurat će
Ministarstvo financija i Hrvatski zavod za zdravstveno osiguranje.

Članak
11.

Dodatak
II. Temeljnom kolektivnom ugovoru za službenike i namještenike u javnim
službama sačinjen je u tri istovjetna primjerka, od kojih jedan primjerak
pripada sindikatima potpisnicima, a dva primjerka pripadaju Vladi Republike
Hrvatske.

ZA VLADU
REPUBLIKE                   ZA SINDIKATE
POTPISNIKE

HRVATSKE                            Sindikat zaposlenika
u djelatnosti

Potpredsjednik
Vlade RH                          socijalne skrbi Hrvatske

**dr. sc. Goran Granić,** v. r.                         **Radoslav Golac,** v. r.

                                                            Samostalni
sindikat radnika

                                                            u
djelatnostima zdravstva,

MIO i socijalne zaštite Hrvatske**Spomenka
Abveršek,** v. r.
Nezavisni sindikat zaposlenih u

                                                            srednjim
školama Hrvatske**Andrija
Puljević,** v. r.
Hrvatski
sindikat djelatnika u kulturi**Ferdo
Boban,** v. r.
Hrvatski
strukovni sindikat

medicinskih
sestara medicinskih tehničara**Zdenka
Gizdić,** v. r.

Kolektivni ugovor, NN 182/2003-2682